
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2008.12.15. napján tartott évzáró elnökségi üléséről. 

Az ülés helye: 
Aranyszarvas Étterem és Fogadó különterme (Győr, Radó sétány 1.)

Jelen vannak: 

Mellékelt jelenléti ív szerint

 

Az Elnökségi Ülés határozatképes. Jelenlévők a napirendet elfogadták és az ülés a napirendek megvitatásával folytatódott. 
Az elnökségi ülés napirendje:

              1. Tagfelvételek, engedélyek, fellebbezések - Dr. Bakos Ágnes titkár

              2. Aktuális megyei mérnöki kamarai kérdések megbeszélése - elnökség

              3. Évértékelés - Kovács István elnök

              4. Egyebek.

1. Tagfelvételek, engedélyek, fellebbezések 

Dr. Bakos Ágnes titkár ismertette a tagfelvételi, ill. az engedély-kérelmeket. 

Ismertette továbbá a 2006., 2007. és 2008. évben tagdíjat nem fizető tagok névsorát, és a tervező- és szakértő mérnökök, valamint építészek szakmai kamaráiról szóló 1996. évi LVIII. törvény 29.§ (3) bekezdése alapján javasolta az ismertetett személyek tagsági viszonyának megszüntetését.

3 fő kérte a tagfelvételét: Horváth László, Németh Szabolcs és Völgyesi Zsolt Károly

Az elnökség 2008. december 15-i hatállyal az alábbi tagok kamarai tagságának megszüntetéséről döntött
2006., 2007. és 2008. évi tagdíjat nem fizetett tagok:

14 fő: Bene Gábor (08-0572), Czebe József (08-0951), Dr. Bárány András (08-0562), Dr. Fehér Sándor (08-0569), Hargitai László (08-0350), K. Szabó Gábor (08-0988), Koch Róbertné (08-0807), Kühn Ernő (08-0537), Pálffy István (08-0495), Pálosi Zoltán (08-0892), Pintér Ákos (08-0536), Szabó Zoltán (08-0926), Szakács Géza (08-0754) és Vietorisz Gábor (08-0927). 

2007. és 2008. évi tagdíjat nem fizetett tagok:

15 fő: Dr. Neményi Miklós (08-0845), Dr. Szalai József (08-0840), Farkas László (08-0973), Gilicze József (08-0912), Hartyándi Jenő (08-0672), Krammerhofer Tamás (08-0844), Márki Imre (08-0417), Molnár Csaba (08-0748), Novák Miklós (08-0765), Rákász Márton (08-0501), Reizinger György (08-0173), Schreng Csaba (08-0171), Tóth László (08-0769), Tőke László (08-0405) és Villányi Gábor (08-0945).

Jogosultság ügyében kérelmet terjesztettek elő:

Meghosszabbítások:

Horváth László: 
HI-korlátozott (Hírközlési és mérnöki informatikai korlátozott tervezés/Kiemelten gyakorlott szakterület: Helyi hálózatok)

Új engedélyek:

Bukta Attila: 
GD-T (Geodéziai tervezés)

Dr. Lilik Ferenc: 
HI-T (Hírközlési és mérnöki informatikai tervezés/Kiemelten gyakorlott szakterületek: Nyomvonalas átviteltechnika, Pont-többpont közötti átviteltechnika, Kapcsolástechnika)

Pausits Gábor: 
VZ-T (Vízimérnöki tervezés)


W-V-6 (Árvízmentesítés, árvízvédelem szakértés)


W-V-7 (Folyó- és tószabályozás szakértés)


W-V-8 (Térségi vízátvezetés és vízszétosztás szakértés)


W-V-9 (Sík- és dombvidéki vízrendezés, belvízvédelem szakértés)

Horváth László: 
SZKV-hu (Hulladékgazdálkodás szakértés)

Új engedély (megadható, ha a jogosultsági vizsgát megszerzi!)

Horváth László: 
KB-T (Környezetmérnöki /létesítményi és technológiai/ tervezés)

Elutasítás

Völgyesi Zsolt Károly: 
KÉ-T (Közlekedési építőmérnöki tervezés)

Tervezési gyakorlat hiánya miatt.

Az elnökség egyhangú határozatot hozott a kérelmek teljesítéséről, ill. elutasításáról.

2. Aktuális megyei mérnöki kamarai kérdések megbeszélése - elnökség

2.1. Továbbképzések helyzete:

Bukovics János:

Első kötelező szakmai előadás lebonyolódott. Három előadó tartotta és 41 kolléga vett részt. A szakmai kötelező rész ezzel teljesített.  Még 2-3 szakmai előadást március-április-májusban megszervezünk az épületgépészeknek, a közlekedési építőknek és a vízépítőknek.  

2.2.  Szakcsoportok megalakulásának jóváhagyása:
Kovács István:

Megalakult a környezetvédelmi szakcsoport és a tartószerkezeti szakcsoport. Kérem, hogy az Elnökség hagyja jóvá a szakcsoportok megalakulását. 

Az Elnökség egyhangú döntéssel jóváhagyta a tartószerkezeti szakcsoport megalakulását. 

Az Elnökség egyhangú döntéssel jóváhagyta a környezetvédelmi szakcsoport megalakulását. 

3. Évértékelés 

Kovács István:
Rendkívüli küldöttközgyűlést hívott össze a kamara a választás és a szervezet-átalakítás tárgyában. A 300 küldöttből 203 vett részt. A választási tézisek tekintetében eredményes volt, a szervezet-átalakítás tekintetében nem.  Mindenki abban bízik, hogy új elnökség viszi tovább egy megújuló szervezettel a kamara ügyeit. 

Baross Károly:
Javasolom, hozzon az Elnökség olyan határozatot, hogy alelnöknek jelölje a Megyei Kamara Kovács Istvánt az alelnöki helyre. 

Az Elnökség egyhangú döntéssel támogatja Kovács István jelölését a Magyar Mérnöki Kamara alelnöki posztjára.
Kovács István:

Az alelnöki posztra történő jelölést vállalom. Azt is közölni szeretném, hogy a Megyei Elnöki posztra történő jelölésemet nem vállalom. 

Szabó Péter:

Lenne egy év, amikor mindkét pozíciót el kellene látni. Van-e jogi akadálya? 

Baross Károly:

Jogi akadálya nincs. 

4. Egyebek.

Kovács István:

A Mérnökbálra az értékesített jegyek száma 61, jelezték, hogy 30 jegyre van még igény, tehát 100 körüli létszám várható. Köszönet az előkészítőknek. Nem kis szerepe van annak, hogy ez most tiszta mérnök bál. 
Bartal György:

A polgármestert javasolom megkeresni és meghívni. 

Az Elnökség vita után szavazást rendelt abban a kérdésben, hogy a Mérnökbálra hívjanak-e díszvendégeket. 

Az Elnökség három igen, négy nem szavazattal, a többi tartózkodása mellett úgy határozott, hogy nem hív a Megyei Kamara díszvendégeket a Mérnökbálra.  
Kovács István Elnök megköszönte az Elnökség egész évi munkáját és mindenkinek békés, boldog karácsonyt kívánt.  

- kmf. -


  / Dr. Bakos Ágnes/





   / Kovács István /

